CELEX: 62014CN0584
Language: lv
Date: 2014-12-18 00:00:00
Title: Lieta C-584/14: Prasība, kas celta 2014. gada 18. decembrī  – Eiropas Komisija/Grieķijas Republika

9.3.2015   
            
            
               LV
            
            
               Eiropas Savienības Oficiālais Vēstnesis
            
            
               C 81/7
            
         Prasība, kas celta 2014. gada 18. decembrī – Eiropas Komisija/Grieķijas Republika
   (Lieta C-584/14)
   (2015/C 081/09)
   Tiesvedības valoda – grieķu
   
      Lietas dalībnieki
   
   
      Prasītāja: Eiropas Komisija (pārstāvji – M. Patakia un D. Loma-Osorio Lerena)
   
      Atbildētāja: Grieķijas Republika
   
      Prasītājas prasījumi:
   
   
               —
            
            
               atzīt, ka, neveicot pasākumus, kas vajadzīgi, lai izpildītu Tiesas 2009. gada 10. septembra spriedumu lietā C-286/08 Komisija/Grieķijas Republika, Grieķijas Republika nav izpildījusi LESD 260. panta 1. punktā paredzētos pienākumus;
            
         
               —
            
            
               piespriest Grieķijas Republikai samaksāt Komisijai ierosināto naudas sodu EUR 72  864,00 apmērā par katru kavējuma dienu lietā C-286/08 pasludinātā sprieduma izpildē, sākot no sprieduma šajā lietā pasludināšanas dienas līdz lietā C-286/08 pasludinātā sprieduma izpildes dienai;
            
         
               —
            
            
               piespriest Grieķijas Republikai samaksāt Komisijai vienotas likmes summu EUR 8  096 00 apmērā dienā, sākot no sprieduma lietā C-286/08 pasludināšanas dienas līdz sprieduma šajā lietā pasludināšanas dienai vai līdz lietā C-286/08 pasludinātā sprieduma izpildes dienai, atkarībā no tā, kurš no minētajiem datumiem ir pirmais;
            
         
               —
            
            
               piespriest Grieķijas Republikai atlīdzināt tiesāšanās izdevumus.
            
         
      Pamati un galvenie argumenti
   
   
               1.
            
            
               2009. gada 10. septembra spriedumā lietā C-286/08 Komisija/Grieķijas Republika Tiesa nosprieda:
               
                           “1)
                        
                        
                           Grieķijas Republika,
                           
                                       —
                                    
                                    
                                       saprātīgā termiņā neizstrādājot un nepieņemot bīstamo atkritumu apsaimniekošanas plānu, kas atbilst piemērojamo Kopienu tiesību aktu prasībām, un neizveidojot integrētu un atbilstošu bīstamo atkritumu apglabāšanas iekārtu tīklu, kam raksturīga tādu metožu izmantošana, kas ir vispiemērotākās, lai nodrošinātu augstu vides un sabiedrības veselības aizsardzības līmeni;
                                    
                                 
                                       —
                                    
                                    
                                       neveicot visus pasākumus, kas vajadzīgi, lai saistībā ar bīstamo atkritumu apsaimniekošanu nodrošinātu, ka tiek ievērots Eiropas Parlamenta un Padomes 2006. gada 5. aprīļa Direktīvas 2006/12/EK par atkritumiem (1) 4. un 8. pants, kā arī Padomes 1999. gada 26. aprīļa Direktīvas 1999/31/EK par atkritumu poligoniem (2) 3. panta 1. punkts, 6.–9. pants, 13. un 14. pants;
                                    
                                 nav izpildījusi pienākumus, kas tai uzlikti saskaņā ar, pirmkārt, Padomes 1991. gada 12. decembra Direktīvas 91/689/EEK par bīstamajiem atkritumiem (3) 1. panta 2. punktu un 6. pantu, kas aplūkoti kopā ar Direktīvas 2006/12 5. panta 1. un 2. punktu, kā arī 7. panta 1. punktu, otrkārt, Direktīvas 91/689 1. panta 2. punktu, kas aplūkots kopā ar Direktīvas 2006/12 4. un 8. panta noteikumiem, kā arī, treškārt, Direktīvas 1999/31 3. panta 1. punktu, 6.–9. pantu, 13. un 14. pantu;
                        
                     
                           2)
                        
                        
                           Grieķijas Republika atlīdzina tiesāšanās izdevumus.”
                        
                     
         
               2.
            
            
               Komisija uzsāka pienākumu neizpildes procedūru pret Grieķijas Republiku attiecībā uz iepriekš minētā Tiesas sprieduma izpildi LESD 260. panta izpratnē. Saskaņā ar Grieķijas Republikas sniegto informāciju, un it īpaši saskaņā ar datiem par 2009. gadu, kas Komisijai tika sniegti 2011. gada 16. maija atbildē, kopējais bīstamo atkritumu apjoms 2011. gadā ir bijis 1 84  863,50 tonnas, iepriekš radušies atkritumi ir bijuši 3 23  452,40 tonnas un eksports – 5  147,40 tonnas. No iepriekš minētā izriet, ka Tiesas spriedums lietā C-286/08 pēc vairāk nekā septiņiem gadiem pēc tā pasludināšanas nav ticis izpildīts.
            
         
               3.
            
            
               Līdz ar to Komisija ir ierosinājusi tiesvedību Tiesā atbilstoši LESD 260. panta 2. punktam, kurā ir paredzēts, ka, ja Komisija uzskata, ka attiecīgā dalībvalsts Komisijas noteiktajā termiņā nav veikusi vajadzīgos pasākumus, lai izpildītu Tiesas spriedumu, tā var vērsties Tiesā, norādot sodanaudu vai kavējuma naudu, kas jāmaksā attiecīgajai dalībvalstij un ko Komisija konkrētajos apstākļos uzskata par piemērotu. Galīgo lēmumu par LESD 260. pantā paredzēto sodu piemērošanu pieņem Tiesa, kurai šajā gadījumā ir neierobežota kompetence.
            
         
               4.
            
            
               Komisija, piemērojot kritērijus, kas ir ietverti tās 2005. gada 13. decembra paziņojumā (tā 2014. gada 17. septembrī atjauninātajā redakcijā) par LESD 260. panta piemērošanu, lūdz Tiesu nospriest, ka Grieķijas Republika, neveicot pasākumus, kas vajadzīgi, lai izpildītu Tiesas 2009. gada 10. septembra spriedumu lietā C-286/08 Komisija/Grieķijas Republika, nav izpildījusi LESD 260. panta 1. punktā paredzētos pienākumus, piespriest Grieķijas Republikai samaksāt Komisijai ierosināto naudas sodu EUR 72  864,00 apmērā par katru kavējuma dienu lietā C-286/08 pasludinātā sprieduma izpildē, sākot no sprieduma šajā lietā pasludināšanas dienas līdz lietā C-286/08 pasludinātā sprieduma izpildes dienai, piespriest Grieķijas Republikai samaksāt Komisijai vienotas likmes summu EUR 8  096 00 apmērā dienā, sākot no sprieduma lietā C-286/08 pasludināšanas dienas līdz sprieduma šajā lietā pasludināšanas dienai vai līdz lietā C-286/08 pasludinātā sprieduma izpildes dienai, atkarībā no tā, kurš no minētajiem datumiem ir pirmais, un piespriest Grieķijas Republikai atlīdzināt tiesāšanās izdevumus.
            
         
      (1)  OV L 14, 9. lpp.
   
   
      (2)  OV L 182, 1. lpp.
   
   
      (3)  OV L 377, 20. lpp.